होम लोन के नाम पर लगाई लाखों की चपत
होम लोन के नाम पर एक होमलोन कंपनी के एजेंट ने ग्रामीणों को लाखों की चपत लगा दी। मंगलवार को ग्रामीणों ने एसपी कार्यालय पहुंचकर एजेंट के खिलाफ एएसपी को ज्ञापन सौंपा। मामले में कंपनी अधिकारी एजेंट को किसी दूसरी कंपनी का एजेंट बता रहे हैं। कंपनी अधिकारियों की माने तो एजेंट फिलहाल प्रतापगढ़ में ऐसे ही मामले को लेकर जेल में हैं।
मंगलवार दोपहर को रतन पिपलिया, बिल्लौद, नागर पिपलिया, काचरिया कदमाला, ढाबला, दोबड़ा के ग्रामीण एसपी कार्यालय पहुंचे। यहां उन्होंने एएसपी अजय प्रतापसिंह को महेंद्रा होमलोन फाइनेंस कंपनी के एजेंट के खिलाफ ज्ञापन सौंपा। ग्रामीणों ने बताया कंपनी के एजेंट प्रमोद राव ने होमलोन के नाम पर गांव में समूह बनाए और प्रत्येक ग्रामीण से 5- 5 हजार रुपए लिए। एजेंट ग्रामीणों से 8 लाख रुपए एकत्र कर भाग गया। मामले में एएसपी ने कार्रवाई का भरोसा दिया। जानकारी मिलने पर महेंद्रा होमलोन फायनेंस के मैनेजर दीपक मावर ने सिटी कोतवाली में एजेंट प्रमोद के खिलाफ शिकायत की। उन्होंने बताया एजेंट ने कंपनी के नाम से ग्रामीणों से रुपए लिए हैं। मैनेजर मावर ने बताया कंपनी होम लोन देती है इसके लिए किसी समूह की जरूरत नहीं है। एजेंट ने किसी अन्य कंपनी के लिए समूह बनाए थे और ग्रामीणों से ठगी की। शिकायत पर सिटी कोतवाली में आवेदन दिया है।
प्रमोद राव
ग्रामीणों ने आवेदन दिया है। मामले की जांच की जाएगी। इसके बाद ही कोई प्रकरण दर्ज होगा। जहां तक रहा सवाल इस तरह के अपराधों का तो इनकी रोकथाम के लिए पंचायत स्तर पर जागरूकता अभियान चलाया जाएगा। अजय प्रतापसिंह एएसपी मंदसौर
प्रतापगढ़ जेल में बंद आरोपी एजेंट
आरोपी एजेंट प्रमोद मूल रूप से प्रतापगढ़ का था। उसने वहां भी ऐसा ही काम किया। जिस पर शनिवार को प्रतापगढ़ पुलिस ने उसे इंदौर से गिरफ्तार किया। आरोपी फिलहाल जेल में हैं।
hin_Deva hin_Deva hin_Deva mar_Deva hin_Deva bho_Deva hin_Deva